C 421/40
SK
Úradný vestník Európskej únie
4.11.2022
Znázornenie krokov podpisu grantu Krok 4 – podávanie správ a platby.
Predtým, ako prijímateľ Komisiu/agentúru pre grant v rámci priameho riadenia požiada o akúkoľvek platbu, musí najskôr deklarovať daný výdavok riadiacemu orgánu na základe grantu v rámci zdieľaného riadenia.
RO informuje prijímateľa o tom, kedy bude výdavok deklarovať Komisii v rámci zdieľaného riadenia.
Za žiadnych okolností by sa náklady nemali najskôr zahrnúť do žiadosti o platbu v rámci priamo riadeného grantu, keďže tým by sa stali neoprávnenými pre druhý fond. — Až po tom, ako RO výdavok deklaruje Komisii, prijímateľ/koordinátor nahrá do systému eGrants kópiu výkazu predloženého RO a zároveň vloží všetky informácie o vykonávaní akcie v zmysle pravidiel priamo riadeného programu. — Ak zodpovedný povoľujúci úradník vyžaduje osvedčenie o finančných výkazoch (OFV) v priamo riadenom grante, audítor môže takisto vychádzať z osvedčení o audite výdavkov v rámci zdieľaného riadenia, pokiaľ pokrývajú tie isté náklady a spĺňajú rovnaké podmienky oprávnenosti. — Oba orgány poskytujúce pomoc následne skontrolujú náklady podľa svojich platných pravidiel rovnako ako pri akciách, ktoré nie sú synergické, a ak náklady akceptujú, zariadia vyplatenie zvyčajným spôsobom.